钦定古今图书集成/理学汇编/文学典/第110卷 > 张正蒙 > 张名由〈张应武 丘集〉
## 钦定古今图书集成/理学汇编/文学典/第110卷 > 张正蒙 > 张名由〈张应武 丘集〉

按《列朝诗集》，名由初名凡，字公路，嘉定人。通古今学，
好奇计。家在安亭，有田数百亩，僮仆数十人，一旦尽
弃去为贫人，人皆笑之。已而徭役繁数，里中中人之
家或婴缧绁，老死囹圄，而公路坐环堵中，读书谈道，
足迹不至县庭，向之笑者皆叹慕焉。平居好论兵，其
于古人胜败之数，必求其所以然。北历燕、赵、齐、魏之郊，登眺山川形势，问昔人城郭营阵之处，往往悲歌
慷慨，恨不驰驱其间。万历申辰，年七十有九，呕血属
疾。以其诗四百馀篇，属同里唐叔达序之公路。同时
有张应、武茂仁、丘集、子成，皆宿学老儒。茂仁好谈经
济，以庞德公、司马德操自命。而子成精于《三礼》，古今
郊庙朝祭之礼，指掌画图，若能以身出其间，皆归熙
甫之门人，传道其流风遗书者也。二君诗皆无传，故
附识于此。